Fakta

Egtvedpigen

Egtvedpigen blev fundet i en kiste af en udhulet egestamme i 1921 i gravhøjen Storhøj ved Egtved vest for Vejle.

Hun var, da hun blev lagt der, mellem 16 og 18 år; hun var omkring 160 cm høj og smal om livet. Hun blev begravet en sommerdag omkring 1370 f.v.t.

Det cirka 3.400 år gamle lig af den unge pige var klædt i et lårkort snoreskørt og en kort bluse, som har blottet hendes maveskind.

På den bare hud bar hun en rund bronzebælteplade, som var udsmykket med spiraler og skulle symbolisere Solen, som man også kender det fra Solvognen.

I den mundering har hun sandsynligvis fungeret som præstinde og har om sommeren som led i religionsdyrkelse danset for solgudinden. Formentlig topløs, som små bronzestatuer fra den danske bronzealder har kunnet dokumentere.

I kisten lå der også en tøjpakke med flere afbrændte knoglerester af et 5-6-årigt barn, som kunne være søster eller bror til Egtvedpigen.

Egetræskisten med Egtvedpigen kan ses på Nationalmuseet i København.

Kilde: Nationalmuseet, København

Vis mere